MISIUNEA ŞI OBIECTIVELE SPECIALIZĂRII

INGINERIE CHIMICĂ / CHEMICAL ENGINEERING

Programul de studii are o componentă didactică și o componentă de cercetare:

• Misiunea în plan didactic: Crearea, diseminarea și verificarea cunoștințelor la nivelul studenților acestui program de studiu în vederea pregătirii de specialiști în domeniul ingineriei chimice, capabili să își desfășoare activitatea utilizând o limbă de circulație internațională (limba engleză), în contextul globalizării și creșterii cerințelor pe piața muncii din partea companiilor multinaționale.

• Misiunea în planul cercetării: Facultatea de Inginerie Chimică, Biotehnologii și Protecția Mediului dispune de o strategie pe termen lung în direcția cercetării și dezvoltării, pe termen mediu și scurt ce cuprind obiectivele, proiectele și rezultatele așteptate ale cercetării dar și resursele și posibilitățile de realizare cu implicarea totală a studenților.

**Obiectivele programului de studii**

**Obiectiv general:** constă în formarea specialistului cu studii de licență în domeniul Ingineriei Chimice cu predare într-o limbă de circulaţie internaţională (limba engleză).

**Obiective specifice**

Formarea de specialiști bine pregătiți, capabili să aplice în mod rapid, creativ, inovator și durabil cunoștințele acumulate în domeniul Ingineriei Chimice, pentru a face față provocărilor unei cariere de succes, într-o lume dinamică caracterizată prin schimbări rapide.

Formarea de specialiști care să răspundă nevoilor societății, precum și o mai bună integrare a acestora pe piața muncii datorită desfășurării activitățiilor de predare/învățare într-o limbă de circulație internațională (limba engleză), acest fapt determinând o absorbție mai rapidă a acestora în cadrul companiilor multinaționale.

Formarea unor specialiști care să aibă o gândire critică, abilități bune de comunicare într-o limbă de circulaţie internaţională (limba engleză), păstrarea unui contact permanent cu noutățile domeniului de interes în vederea puneri în practică a acestora.

Formarea unor specialiști cu responsabilitate profesională și etică, capabili de a lucra eficient ca membru al unei echipe interdisciplinare și calități de leadership.

Specializarea INGINERIE CHIMICĂ / CHEMICAL ENGINEERING (în limba engleză) oferă studenților posibilitatea dobândirii de competențe complexe, conform competenţelor ESCO din grupa de bază 2145 - Ingineri chimişti:

- Analizează procesele de producție în vederea îmbunătățirii;

- Gestionează procedurile de analiză chimică;

- Testarea materialelor;

- Redactarea rapoartelor tehnice;

- Realizează experimente chimice;

- Aprobă proiecte inginerești;

- Gestionează impactul de mediu al operațiunilor.

Posibilitatea de a desfășura toate activitățile de predare/învățare într-o limbă de circulație internațională (limba engleză) va determina o mai bună integrare a absolvenților pe piața muncii, prin absorbția tinerilor ingineri în cadrul companiilor multinaționale, dar și atragerea de studenți străini, interesați să obțină o calificare în inginerie chimică la o universitate de prestigiu din România.

Absolvenții specializării pot viza următoarele categorii de ocupații profesionale:

214503 - Proiectant inginer chimist (COR)

2145.1 - Chemical engineer (inginer chimist) (ESCO)